1. 2009. évi politikai stratégia (szavazás)
- A 24. bekezdéssel kapcsolatos szavazás előtt:
Marios Matsakis
Tisztelt elnök asszony! Csak nagyon röviden, két nappal ezelőtt uniós szintű politikai intézkedést fogadtunk el a szervátadásról és -átültetésről. Úgy gondoltam, hogy ez elég fontos ahhoz, hogy a szavazólapokon jelzettek szerint egy megfelelő rövid utalás révén beépítsük ebbe az állásfoglalásra irányuló indítványba.
(A szóbeli módosítást nem fogadják el)
- A 37. bekezdéssel kapcsolatos szavazás előtt:
Klaus-Heiner Lehne
(DE) Tisztelt elnök asszony, hölgyeim és uraim! Azt kérem, hogy a szöveg a "hatékonyabb szabályozás” szavak után a "független hatásvizsgálat” szavakkal egészüljön ki. Ez volt az eredeti tervezet megfogalmazása, de úgy tűnik, hogy - számomra ismeretlen okok miatt - ez a rész kimaradt. Amennyire meg tudom állapítani, a többi képviselőcsoport hozzájárul a szóbeli módosításhoz.
(A szóbeli módosítást elfogadják)
